Oglas

Smo v situaciji, kjer ni lahkih rešitev, kjer medsebojno obsojanje ni produktivno, ampak moramo eden drugega spodbujati, da iščemo najboljše v nas, da se vzdržimo sovražnega govora in skušamo krizo rešiti tako, da ne vas, ne mene, ne mojih otrok pred zgodovino ne bo sram, kako smo ravnali.

Ustvarja se napačen vtis, da smo zdaj na vrhuncu begunske krize. Ta šele prihaja.

Vojski in policiji lahko zaupamo. [...] Vaške straže za varnost ljudi niso potrebne. Niso ne koristna ne potrebna alternativa. Pomenile bi le več nemirnosti.

Pahor je v pogovoru za TV Slovenija ocenil, da se nezaupanje, strah in posledično znaki nestrpnosti porodijo zato, ker so za njimi nerešene težave. Vlada se soočanja z njimi ni lotila dovolj zgodaj, četudi je zdaj pri tem dokaj uspešna, in tudi zato ljudi ni prepričala, je ocenil.

Ponovil je svoj poudarek, da se z nestrpnostjo lahko in mora soočati z obsojanjem, toda to nikakor ni dovolj. S tem se le ustvarja vtis, da sicer težave so, ampak drugega orodja, kot da kritiziramo tiste, ki se nanje nestrpno odzovejo, nimamo.

Zaradi odsotnosti načrta ... se rojeva nezaupanje

Ker se vlada in DZ "očitno nista ogrela" za njegov predlog, ki ga je podal v posebnem govoru v parlamentu lani, država nima sprejetega nacionalnega načrta za soočanje s prebežniško krizo. "Zaradi odsotnosti načrta, tako slovenskega kot evropskega, ki bi ljudi prepričal, da ima politika probleme pod nadzorom, se rojevajo nezaupanje, strah, tesnoba, posledično pa nestrpnost," je izjavil Pahor.

Obema političnima institucijama je tako predlagal, naj čim prej skupaj določita skupno število prebežnikov, ki jih Slovenija še lahko humano obravnava, in drugič, da zelo, zelo potrpežljivo doseže dogovor z občinami, kjer naj bodo nastanjeni. "Tisto, kar smo dolžni storiti, tudi zaradi človeškosti, je, da pomagamo po najboljših močeh. In tisto, kar smo dolžni storiti, je, da izmerimo te moči," je izjavil predsednik Slovenije.

Kriza, ki lahko razdre EU

"V teh okoliščinah bi bilo dobro imeti redne sestanke vodij parlamentarnih strank s predsednikom vlade. Če bo kdo ocenil, da sem v teh pogovorih koristen tudi sam, ne bom okleval," je poudaril Pahor.

"Ima pa begunska kriza moč, da v odsotnosti politične volje in uspešnih naporov, da se jo reši, EU, če že ne razdre, pa tako oslabi, da ne bo več izpolnjevala pričakovanj naših ljudi. To pa bo dalo veliko manevrskega prostora tistim, ki vidijo vrnitev v preživele geopolitične vzorce," je še izpostavil predsednik. Ob tem je dodal, da Slovenija kot majhna država za razvoj potrebuje odprto družbo in mir, ki ga zagotavlja EU, zato je iskanje skupne evropske politike v najbolj neposrednem nacionalnem interesu naše države.

"Da nas ne bo pred zgodovino sram, kako smo ravnali"

Ob koncu je slovenski predsednik sklenil: "Smo v situaciji, kjer ni lahkih rešitev, kjer medsebojno obsojanje ni produktivno, ampak moramo eden drugega spodbujati, da iščemo najboljše v nas, da se vzdržimo sovražnega govora in skušamo krizo rešiti tako, da ne vas, ne mene, ne mojih otrok pred zgodovino ne bo sram, kako smo ravnali."

Celoten 20-minutni pogovor novinarja Dejana Ladike s predsednikom republike:









Smo v situaciji, kjer ni lahkih rešitev, kjer medsebojno obsojanje ni produktivno, ampak moramo eden drugega spodbujati, da iščemo najboljše v nas, da se vzdržimo sovražnega govora in skušamo krizo rešiti tako, da ne vas, ne mene, ne mojih otrok pred zgodovino ne bo sram, kako smo ravnali.

Ustvarja se napačen vtis, da smo zdaj na vrhuncu begunske krize. Ta šele prihaja.